Lill-Irġiel Miżżewġa Biex tinħabb mal-mara sewwa, Hemm bżonn tagħmel bosta ħwejjeġ, Tkellem magħha wisq bil-ħlewwa, Mill-ġurnata stess li ttejjeġ. Jekk ikollok xi tgħid magħha, Ftakar dejjem, raġun tiha Għax ma ssibx irkaptu tagħha, U jkollok x'titħabat biha. Għandek toqgħod b'għajn miftuħa, Li tfaħħrilha kulma ssajjar; Jekk ikun jagħti fl-imluħa, Għid T'hu ħelu, qatt titgħajjar. Indokra mis-snin tkabbarha, Daqs tmien snin dejjem naqsilha; Ftakar tajjeb illi ċl mara Fis-snin l-aktar li tfixkilha. Qis lil niesha dejjem tfaħħar, Biex sabiħ tarak quddiemha, Tibża' xejn, urajk tissaħħar, ħelu miegħek ikun kliemha. Dejjem maqdar lin-nies tiegħek, Sew lil ħutek, sew lil ommok. Inkella teħodha miegħek, Ma tħallikx biss tiftaħ fommok. Ħwejjeġ dawna ġa ppruvati, tant mill-fqar kemm mis-sinjuri. Nies ir-raġel dejjem stmati Mas-saqajr, bħala sefturi. Tibqa' dina bħal tifkira, 'L irġiel kollha miżżewġin, biex b'imħabba iżjed kbira dawna jkunu maħbubin. Ġanni A. Cilia (1935: din il-poeżija qatt ma xxandret qabel; tahielna t-tifel ta' Ġanni Cilia, flimkien ma' farsa li nxandru f'ħarġa oħra ta' Il-Malti)